作者:張可久
標題:南呂・金字經春懷
內容:瘦影孤鸞鑑，怨聲阿鵲鹽，病起離人愁轉添。嫌，燕歸雙入簾。朱門掩，夜香不喜拈。梅邊雪冷松邊路，月寒湖上村，縹緲梨花入夢雲。巡，小簷芳樹春。江梅信，翠禽啼向人。石門洞天錦樹開圖障，翠峰堆發鬟，屋老蒼雲暗紫壇。閒，玉龍耕破山。白石爛，半巖秋雨寒。仙居白日孤峰上，紫雲雙澗邊，飢有松花渴有泉。仙，抱琴巖下眠。蟠桃宴，鶴來騎上天。別懷海樹離懷近，月英眉黛愁，《金縷》一聲雙玉舟。留，共登思遠樓。重陽後，菊花風雨秋。